สาวขอนแก่นฟอร์มแรง ผงาดแชมป์ไทยแลนด์ แอลพีจีเอ มาสเตอร์ส
ปรินดา โพธิ์กัณฑ์ ทำ 3 อันเดอร์พาร์ 69 นำรวดม้วนเดียวจบ 14 อันเดอร์พาร์ 202 คว้าแชมป์พร้อมเงินรางวัล 600,000 บาท ในศึกกอล์ฟอาชีพสตรี พีทีที ไทยแลนด์ แอลพีจีเอ มาสเตอร์ส 2018 ที่สนามปัญญาอินทรา กอล์ฟ คลับ,วันที่ 21 ก.ย. 61 การแข่งขันกอล์ฟอาชีพสตรี รายการ พีทีที ไทยแลนด์ แอลพีจีเอ มาสเตอร์ส 2018 ชิงเงินรางวัลรวม 4 ล้านบาท พร้อมคะแนนเวิลด์ แรงกิ้ง เป็นการไตรแซงค์ชั่นร่วมกันระหว่าง 3 สมาคมกีฬากอล์ฟอาชีพสตรี ได้แก่ สมาคมกีฬากอล์ฟอาชีพสตรี (ไทยแอลพีจีเอ), ไชนาแอลพีจีเอ และ ออสเตรเลียนแอลพีจี จัดต่อเนื่องเป็นปีที่ 2 สนับสนุนการแข่งขันโดย บริษัท ปตท. จำกัด (มหาชน), การกีฬาแห่งประเทศไทยและกองทุนพัฒนาการกีฬาแห่งชาติ, บริษัท สิงห์ คอร์เปอเรชั่น จำกัด, สนามปัญญาอินทรา กอล์ฟ คลับ, มูลนิธิธงชัย ใจดี, เบทาโกร และทรูวิชั่นส์ ชิงชัยทั้งสิ้น 3 วัน ระหว่างวันที่ 19-21 กันยายน 2561,วันนี้เป็นการชิงชัยในรอบสุดท้าย โปรเบสท์ ปรินดา โพธิ์กัณฑ์ วัย 22 ปี จากขอนแก่น อดีตมือ 1 ไทยแอลพีจีเอทัวร์ เมื่อปี 2017 ผู้นำตั้งแต่รอบแรก เก็บได้อีก 3 อันเดอร์พาร์ 69 จาก 5 เบอร์ดี้ที่หลุม 6, 8 ,10 ,15 และ 17 โดยเสีย 2 โบกี้ที่หลุม 5 และ 18 คว้าแชมป์ด้วยสกอร์ 14 อันเดอร์พาร์ 202 พร้อมเงินรางวัล 600,000 บาท และเป็นโปรสาวไทยรายที่ 6 ที่คว้าแชมป์รายการนี้ ต่อจาก โปรแหวน พรอนงค์ เพชรล้ำ (ปี 2013-2015), โปรสายป่าน ปัณณรัตน์ ธนพลบุญรัศมิ์ (ปี 2016) และ โปรอ๊าย ศรัณย์พร ลางคุลเกษตริน (ปี 2017),โปรเบสท์ กล่าวหลังคว้าแชมป์ว่า ดีใจมากที่คว้าแชมป์ได้สำเร็จ ที่ผ่านมารายการนี้ได้แค่ลุ้น รู้สึกภูมิใจและดีใจกับตัวเองมาก แมตช์นี้ถือเป็นการวอร์มอัพก่อนไปควอลิฟายที่ญี่ปุ่นในสเตจ 2-4 ขอกำลังใจเชียร์หนูด้วยส่วนเกมการเล่นวันนี้หนูพยายามโฟกัสกับตัวเอง และเล่นให้สนุกที่สุด และวันนี้หนูก็ทำได้ ไม่กดดันตัวเอง เพราะสกอร์ก็นำห่างด้วย แชมป์ครั้งนี้ทำให้หนูได้สิทธิ์เล่นในออสเตรเลียแอลพีจี และขยับอันดับในไชนาแอลพีจีเอ ได้ไปเล่นบริติชวีเมนส์โอเพ่นด้วย อยากขอบคุณสนามปัญญาอินทรากอล์ฟคลับ สมาคมกีฬากอล์ฟอาชีพสตรี ปตท. กกท. สิงห์ เบทาโกร และใจดีฟาวเดชั่น ที่สนับสนุนให้เกิดรายการนี้ คุณพ่อคุณแม่ สตาฟฟ์ทุกคน เพื่อนพี่น้องและเด็กๆ ที่เข้ามาชมและเชียร์ ถ้าขาดคนใดคนหนึ่งแมตช์นี้คงไม่เกิดขึ้น
ปรินดา โพธิ์กัณฑ์ ทำ 3 อันเดอร์พาร์ 69 นำรวดม้วนเดียวจบ 14 อันเดอร์พาร์ 202 คว้าแชมป์พร้อมเงินรางวัล 600,000 บาท ในศึกกอล์ฟอาชีพสตรี พีทีที ไทยแลนด์ แอลพีจีเอ มาสเตอร์ส 2018
ปรินดา โพธิ์กัณฑ์,โปรเบสท์,กอล์ฟอาชีพสตรี,พีทีที ไทยแลนด์ แอลพีจีเอ มาสเตอร์ส 2018,สมาคมกีฬากอล์ฟอาชีพสตรี,กอล์ฟ